

**HAGYOMÁNYŐRZÉS A PANNON TÁJ SZÍVÉBEN – TÁNCHÁZPROGRAMOK MEGVALÓSÍTÁSA**

**AZ EKF-RÉGIÓBAN**

# SZAKMAI BESZÁMOLÓ

**Pályázat címe:** Hagyományőrzés a Pannon táj szívében

**Pályázati azonosító:** 789183/00003 **Támogatási összeg:** 4 600 000 Ft **Időpont:** 2022.05.01-2023.04.30.

**Helyszín:** Kisfaludy Sándor Művelődési Központ, Könyvtár és Emlékház, Plébániatemplom előtti tér, Hét vezér tér, Kisfaludy tér - Szent István tér

**Program célja:** Néptánc és táncház programok szervezésével a magyar néptánc és népi kultúra iránti érdeklődés felkeltése, elmélyítése, a művelődő közösségek támogatása, ezáltal az identitás erősítése, és a magas szintű kulturális értékekhez való hozzáférés biztosítása.

**Résztvevők:** Sümeg Néptáncegyüttes, Bozót Néptáncegyüttes, Rekettye Néptáncegyüttes, Fordulj Kispej Lovam Néptáncegyüttes, Tördemic Néptáncegyüttes, Navratil Andrea, Naszály zenekar, Iszka banda, Kalász Máté és zenekara **Beszámoló:**

Hagyományaink azonosításunk és identitásunk alapját képezik. A hagyományaink ápolása lehetőséget ad arra, hogy mélyebben megismerjük önmagunkat és gyökereinket. A közös hagyományok erősítik az emberek közötti kapcsolatot, lehetőséget adnak a közösségi életre, amely támaszt nyújt a mindennapi élet kihívásaival szemben. A néptánc a nemzeti és helyi kulturális örökségünk része, amely lehetővé teszi számunkra, hogy kapcsolódjunk a múltunkhoz és az elődeinkhez. Az őrzése és ápolása segít megőrizni a hagyományokat, a viseletet, a zenei stílusokat és a táncmozdulatokat, amelyek egy adott régió vagy nemzet kifejezőeszközei. A néptánc által megismerhetjük a múltbeli életmódot, hiedelmeket és értékeket, és átélhetjük azokat az érzéseket és élményeket, amelyeket az elődeink átéltek. Néptánchagyományaink ápolása identitásunk őrzésének egyik alapvető eszköze, hatékonyan járul hozzá magyarságtudatunk erősítéséhez.

**2022.11.27. szombat**

## Néptáncgála és Táncház

A karácsi ünnepkör első gyertyagyújtásának ünnepi műsorára rendhagyó módon a gyertyagyújtást követő Adventi Néptáncgála főszereplői készültek. A Bozót, a Rekettye és a Sümeg Néptáncegyüttes tagjai és a Naszály zenekar, énekkel, tánccal és zenével, különleges hangulatot teremtett a téren.

Az első adventi gyertya meggyújtása után Adventi Néptáncgálára hívtuk a népzene és néptánc kedvelőit. A házigazda Sümeg Néptáncegyüttes, és vendégként fellépő Bozót- és Rekettye Néptáncegyüttes a magyar néptánc gazdag tánckincséből adtak ízelítőt. Tájegységeink muzsikájával, táncaival, gyönyörű viseleteivel idézték meg és tették élővé a múltat. A színes programban magyarbődi, ajaki, szilágysági kalocsai, kalotaszegi, bakonyi, moldvai és zalai táncokat láthatott a szépszámú közönség. A néptáncegyüttes eddigi oktatói is összeálltak egy táncra, küküllő-menti pontozóval és csárdással lepték meg a nézőket. A táncegyütteseket az autentikus magyar népzenét profi szinten játszó együttes, a Naszály zenekar kísérte. A teltházas rendezvényt Kozma Éva emlékének is szenteltük, akitől nemrég szomorú szívvel búcsúztunk. Kiállítással és a rendezvénnyel emlékeztünk közösségünk, a Sümeg néptáncegyüttes aktív tagjára. Éva néni szenvedélyes követe volt a népi hagyományok ápolásának, a művelődési központ dolgozójaként, majd nyugdíjasként, utolsó pillanatig nagy odaadással, alázattal táncolt. A felcsattanó tapsok neki is szóltak!

A táncgálát követő táncházban Ihász László, a Sümeg Néptáncegyüttes oktatója vezetésével moldvai táncok lassú kezes és gyors öves körtáncainak tánclépéseit sajátíthatták el a táncolni vágyók, majd szabad táncházban érezhették jól magukat.

**2023.02. 10. péntek**

## Télűző farsangoló és Táncház

A hagyományok ápolása a generációk közötti kapcsolatok erősítését is elősegítik. Amikor átadjuk a hagyományainkat az ifjabb generációknak, átadjuk az értékeinket, a tudást és a tapasztalatokat. Az idősebb generációk számára a hagyományok ápolása lehetőséget ad arra, hogy átadják a bölcsességüket és életük tanulságait, míg a fiatalabb generációk számára a hagyományok megismerése lehetőséget ad arra, hogy megtanuljanak és inspirálódjanak az elődök értékeiből. E gondolatot szem előtt tartva, a Ramassetter Vince Általános Iskolával együttműködve, a gyerekek aktív bevonásával szerveztük meg farsangi programunkat.

Pénteken délután zenével, zajos felvonulással igyekeztünk elűzni a telet. Mókás jelmezbe, álarcba öltözött, több száz fős menet kísérte utolsó útjára, a Hét vezér térre a telet, betegségeket, szimbolizáló kiszebábot. A papírra vetett gondjainkat a kiszebábbal együtt tűzre vetettük, tavaszváró dalokkal, tánccal kergettük minél messzebbre a zord időt. A jó hangulatról és hagyományaink megidézéséről Kovács Krisztián KIKI, az Iszka Banda és a Sümeg Néptáncegyüttes gondoskodott. Kiki az egészséges népi humort a télűző hagyományokkal ötvözve emlékezetessé tette az estét a résztvevők számára, akik felhívására táncoltak, énekeltek, külön kérésére közösen jajgattak, a párok egymásnak pajzán szövegű esküt tettek, s eközben könnyeiket törölgetve nevettek. Fogyott a tea, bor és a farsangi fánk. A hagyományteremtő rendezvényünkön a forró teát a Napfény Segítő Központ Alapellátási Szolgálat, a forralt bort a sümegi tűzoltók és a Pannon Császári és Királyi Borlovagrend tagjai készítették. A fánkot a Remete Kft. dolgozói sütötték, kiosztásában pedig a Városvédő- és Szépítő Egyesület és az Egészségkör segített.

A Sümeg Néptáncegyüttes vezetésével a diákokkal együtt, csujjogatásokkal tarkított felcsíki héjszával táncoltuk körbe a hamvadó kiszebábot, majd az estébe nyúló vigadalomban szilágysági és polgári táncokba kapcsolódhattak be a lelkes télűzők.

## 2023.04.02. vasárnap Virágvasárnapi zöldágjárás

A húsvéti szokások jellegzetes Balaton-felvidéki téltemető, tavaszköszöntő, európai párhuzamokkal rendelkező változata a zöldágjárás. A húsvéti ünnepkörben szokás volt, hogy a tavasz behozatalának, a természet megújulásának jelképeként felpántlikázott zöld ágakkal, énekszóval vonultak végig a falu utcáin a lányok. E népszokásra jellemző népi játékot Szabó Csaba a Tördemic Néptáncegyüttes művészeti vezetője gyűjtötte. A táncegyüttes különösen szívügyének érzi a helyi (zalai és Balaton-felvidéki) tradíciók, szokások, dalok és táncok felgyűjtését és bemutatását. Sümegen a zöldágjárás Monostorapáti vidéki gyűjtését idézték meg a Tördemic Néptáncegyüttes fiataljai és a Sümeg Néptáncegyüttes gyermek és felnőtt csoportjának tagjai. Szabó Csaba a Kisfaludy téren megjelent érdeklődőknek elmondta, ez a népszokás a tél elmúlását, a tavasz eljövetelét ünnepli, ami régebben még az ismerkedéshez, a párválasztáshoz is remek alkalmat szolgáltatott. A Tömördi Viktor atya által megáldott barkás ágakat – római katolikus szokás szerint – kiosztották a híveknek, majd a sümegi zöldágat a Kisfaludy térről énekkel, tánccal, játékkal kísérték a szép számmal megjelent, lelkes résztvevők a ferences templomig. Mivel a nagyböjtben tilosak voltak a táncos mulatságok, a néptáncosok az ilyenkor szokásos párválasztó játékokból mutattak be néhányat.

**2023.04.24. hétfő**

**NÉPVISELET NAPJA – Dúdoló Navratil Andreával és gyermek- és felnőtt Táncház**

Addig leszünk magyarok, amíg magyarul énekelünk és magyarul táncolunk” (Kallós Zoltán)

2015 óta április 24-én, Szent György napon ünnepeljük a Népviselet napját. Ez alkalomból hirdettünk Dúdolót Navratil Andreával, majd azt követően gyermek és felnőtt táncházat. Ezen a napon, Sümegen nemcsak a lábak, de a szívek is együtt dobbantak! Majdnem kicsinek bizonyult színpadunk, de a mondás is úgy tartja: sok jó ember kis helyen is elfér! Eljöttek Fodor Eszter ajkai táncosai az AjkaPadragkút Néptáncegyüttesből, a sümegprágai Huncut szemek tánccsoport tagjai, Kovács Norbert Cimbi és párja Bea hozta kiscsőszi barátainkat, a Bozót és Rekettye Néptánccsoportot. Így együtt, közösen mutattuk meg közös értékeinket: *gyönyörű népviseleteinket* (hisz mindenki abban érkezett), *népdalainkat*, melyet a bájos Navratil Andrea Liszt Ferenc-díjas népdalénekessel énekelhettünk együtt, és aki nem csak énekelt, hanem a táncokat is együtt ropta velünk*. Népzenénket*, melyet Császár Dominik furulyán és Demeter László kobozon szólaltatott meg és természetesen *néptánckincsünket*. A Sümeg Néptáncegyüttes két oktatója, Erdős Georgina és Ihász László vezette táncházban a moldvai táncokra jellemző dobogásokkal, együtt "szakítottuk le "a művelődési központ színpadát.

A moldvai tánctanulást megszakítottuk egy kis szatmárival, hogy csatlakozzunk a Hagyományok Háza Szatmári világ-táncház felhívásához, ahol 4 kontinens közel ötven táncegyüttes 700 táncosa járta a szatmári rendet Japántól Kárpátalján át Brazíliáig, Finnországtól Anglián, Amerikán és Budapesten keresztül Sümegig. A XII. Táncház Napjára készített videó montázsba a sümegi táncházban résztvevők is bekerültek, mely a Hagyományok Háza Facebook oldalán tekinthető meg. A szatmári táncokból Kovács Norbert Cimbi vezetésével kaptunk ízelítőt.

Erre a délutánra kértük, hogy mindenki öltse magára és mutassa meg hagyományos viseletét, vagy pántlikákkal, kalárisokkal, mellényekkel, kendőkkel díszítse mai öltözékét, mindenkin legyen valami hagyományos. A táncosokon megcsodálhattuk tájegységeink több viseletét, a kalocsait, mezőségit, moldvait.

E rendezvény jeles példája volt annak, hogy amikor közösen ünneplünk vagy részt veszünk hagyományos eseményeken, megtapasztalhatjuk az egységet és az összetartozást. A közös hagyományok, jelen esetben a néptánc hagyományok szeretete elmélyítette a résztvevők közti kapcsolatokat, nagymértékben erősítette a kulturális összetartozást.

**2023.04.29. szombat**

## TÁNC VILÁGNAPJA – Huszárgyerek szereti a táncot c. néptánc előadás és Táncház

A kultúránknak régen és ma is szerves része a tánc. Táncba – és dalba is – önthetjük örömünket, bánatunkat, büszkeségünket, megmutathatjuk benne erőnket, belerejthetjük gyöngeségünket, kifejezhetjük általa szerelmünket, gyűlöletünket, egyéniségünket, hovatartozásunkat és együvé tartozásunkat.

A Sümegi Gesztenyevirág Majális előestéjén, a Tánc világnapján a Fordulj Kispej Lovam Táncegyüttes a Huszárgyerek szereti a táncot címmel pásztortáncokat, verbunkokat és legényes táncokat mutatnak be sümegi közönségüknek Kalász Máté és zenekara muzsikájára.

Műsorukban a Dunántúl sodró verbunkjai és kanásztáncai után egészen az erdélyi, Maros-menti székelység verbunkjáig kalandoznak, Kossuth üzenetével kifejezve, hogy a hazáért mindenünnen egy lélekkel és akarattal indultak hadba a magyar férfiak.

A magyar néptánc élet kiemelkedő képviselői az előadás további részében Erdély három tájegységét, a Küküllő-mentét, Mezőséget és Kalotaszeget idézték a közönség elé.

Az előadás után többen velünk maradtak, nekik Kovács Norbert „Cimbi” tanította a galga menti és szatmári táncok, a Sümeg Néptáncegyüttes pedig az ajaki karikázó lépéseit. A tánctanítást követően jó hangulatú szabad táncházban gyakorolhatta mindenki a megtanult lépéseket Kalász Máté és zenekara muzsikájára.

A hagyományaink ápolása és megőrzése nem csupán a múltunk tisztelete, hanem egy olyan folyamat, amely erősíti identitásunkat, elmélyíti a családi és társadalmi kapcsolatainkat, valamint elősegíti a kulturális összetartozást. Ahogy haladunk előre az időben, fontos, hogy a hagyományainkat továbbra is megbecsüljük és ápoljuk, és egyensúlyt találjunk az újítás és a hagyományos értékek között, hogy erős és gazdag kulturális örökséget hagyjunk a jövő generációira.

## Sajtóhír

Hagyományőrzésre nyertek pályázatot Sümegen <https://www.veol.hu/helyi-kultura/2022/11/hagyomanyorzesre-nyertek-palyazatot-sumegen>

## Média megjelenések

Néptánccal ünnepeltek Sümegen <https://www.veol.hu/helyi-kultura/2023/04/neptanccal-unnepeltek-sumegen>Sümegen a huszárok is táncra perdülnek a világnapon https://www.veol.hu/helyi-kultura/2023/04/sumegen-a-huszarok-is-tancra-perdultek-a-vilagnapon Táncház és dúdoló Navratil Andreával <https://www.veol.hu/programajanlo/2023/04/tanchaz-es-dudolo-navratil-andreaval>Zöldágjárás virágvasárnapon https://www.veol.hu/helyi-kultura/2023/03/zoldagjaras-viragvasarnapon Zöldágjárás virágvasárnapon (videóval) <https://www.veol.hu/helyi-kultura/2023/04/zoldagjaras-viragvasarnapon-videoval>Bemutatták az idei rendezvénynaptárt Sümegen <https://www.veol.hu/helyi-kultura/2023/02/bemutattak-az-idei-rendezvenynaptart-sumegen>Télűző vigalom táncházzal (videó) <https://www.veol.hu/helyi-kultura/2023/02/teluzo-vigalom-tanchazzal>Középpontban a sümegi kultúra <https://www.veol.hu/helyi-kultura/2023/01/kozeppontban-a-sumegi-kultura>Adventi néptáncgálára várták az érdeklődőket Sümegen <https://www.veol.hu/helyi-kultura/2022/12/adventi-neptancgalara-vartak-az-erdeklodoket-sumegen>**Arculati elemek használata**

A print és az online kreatívokon megjelenítettük az NKA és a EKF logókat.

A sumegiprogramok.hu oldalon és a <https://www.facebook.com/kisfaludymk> oldalon népszerűsítettük a programot.

A kommunikációban használtuk a következő mondatot és hashtageket: A program az Nemzeti

Kulturális Alap és a VEB 2023 EKF támogatásával jött létre.

[#VeszpremBalaton2023](https://www.facebook.com/hashtag/veszprembalaton2023?__eep__=6&__cft__%5b0%5d=AZVgOHB8458jFjeVidm6kykEPu0g8iTa0cdgV7N5oQq8WWU2YtnrfLO5qS7MaotHLM7r2_CfGmRXH2GjSs5JNdni9lxvMWzg1NE8f0NFwvvSH-2zrC0MWlVp4yvSnScfkJI&__tn__=q) [#VEB2023](https://www.facebook.com/hashtag/veb2023?__eep__=6&__cft__%5b0%5d=AZVgOHB8458jFjeVidm6kykEPu0g8iTa0cdgV7N5oQq8WWU2YtnrfLO5qS7MaotHLM7r2_CfGmRXH2GjSs5JNdni9lxvMWzg1NE8f0NFwvvSH-2zrC0MWlVp4yvSnScfkJI&__tn__=q)

Készítettünk fotódokumentációt.

A rendezvényen arculati táblát használtunk.





## Indikátorok teljesülése

|  |  |  |  |
| --- | --- | --- | --- |
| **Indikátor** | **Vállalás** | **Megvalósulás** | **Igazolás** |
| hazai médiamegjelenések száma (db) | **5** | **9** | **Média megjelenések** |
| önkéntesek száma (fő) | **30** | **42** | **Önkéntes segítők:**  **Famulus Egyesület 1 fő**  **Sümeg Városvédő**  **és Szépítő Egyesület 2 fő**  **Sümeg**  **Néptáncegyüttes 10**  **fő**  **Sümegprága**  **Néptáncegyüttes 10**  **fő**  **Bozót és Rekettye Néptáncegyüttes 20**  **fő** |
| önkéntes munka mennyisége (óra) | **60** | **84 óra** | **42\*2 óra** |
| látogatók/résztvevők száma (fő) | **450** | **1 080 fő** | **2022.11.27.**  **Néptáncgála és**  **Táncház (250 Fő)**  **2023.02. 10. Télűző farsangoló és Táncház (300 fő)**  **2023.04.02. Virágvasárnapi zöldágjárás (80 fő)**  **2023.04.24.**  **NÉPVISELET NAPJA**  **– Dúdoló Navratil Andreával és gyermek- és felnőtt Táncház (200 fő)**  **2023.04.29. TÁNC VILÁGNAPJA –** |

|  |  |  |  |
| --- | --- | --- | --- |
|  |  |  | **Huszárgyerek szereti a táncot c. néptánc előadás és Táncház**  **(250 fő)** |
| nemzetközi sajtómegjelenések száma | **0** | **-** | **-** |
| gyerekbarát programok száma | **5** | **5** | **2023.02. 10. péntek**  **Télűző farsangoló és**  **Táncház (2db)**    **2023.04.02. vasárnap Virágvasárnapi**  **zöldágjárás (1db)**    **2023.04.24. hétfő**  **NÉPVISELET NAPJA –**  **Dúdoló Navratil Andreával és gyermek- és felnőtt**  **Táncház (2db)** |
| közösségi médiában követők száma | **1000** | **2000** | [https://www.facebook .com/kisfaludymk](https://www.facebook.com/kisfaludymk) |
| zenei események fellépőinek száma | **50** |  | **2022.11.27. szombat**  **Néptáncgála és**  **Táncház**    **2023.02. 10. péntek**  **Télűző farsangoló és**  **Táncház**      **2023.04.02. vasárnap Virágvasárnapi zöldágjárás**    **2023.04.24. hétfő**  **NÉPVISELET NAPJA –**  **Dúdoló Navratil Andreával és gyermek- és felnőtt**  **Táncház**    **2023.04.29. szombat**  **TÁNC VILÁGNAPJA –**  **Huszárgyerek szereti a táncot c. néptánc előadás és Táncház** |

|  |  |  |  |
| --- | --- | --- | --- |
|  |  |  |  |
| zenei programok száma | **7** | **9** | **2022.11.27. szombat**  **Néptáncgála és**  **Táncház (2db)**    **2023.02. 10. péntek**  **Télűző farsangoló és**  **Táncház (2db)**      **2023.04.02. vasárnap Virágvasárnapi**  **zöldágjárás (1db)**    **2023.04.24. hétfő**  **NÉPVISELET NAPJA –**  **Dúdoló Navratil Andreával és gyermek- és felnőtt**  **Táncház (2db)**    **2023.04.29. szombat**  **TÁNC VILÁGNAPJA –**  **Huszárgyerek szereti a táncot c. néptánc előadás és Táncház**  **(2db)** |
| nemzetközi partnerek száma | **0** | **-** | **-** |
| bevont civil szervezetek száma | **5** | **5** | **Élőforrás**  **Hagyományőrző**  **Egyesület**  **Tördemic**  **Néptáncegyüttes Egyesület**  **Ajka-Padragkút**  **Néptáncegyüttes**  **Famulus**  **Vidékfejlesztési Egyesület**  **Sümeg Városvédő és Szépítő Egyesület** |
| egyéb szponzorok és támogatók száma | **0** | **-** | **-** |
| idegen nyelven készült tájékoztatók száma | **0** | **-** | **-** |
| külföldi látogatók/résztvevők száma (fő) | **0** | **-** | **-** |